༄༅། །ལས་བཞིའི་ཐབ་ཐིག་བཞུགས། ཨོཾ་སྭསྟི། །དེ་ནས་ལས་བཞིའི་ཐབ་ཐིག་ནི། །ཚངས་ཟུར་དགོས་པས་ཀུན་ལ་གདབ། །ཞི་བའི་ཐབ་ལ་ཁྲུ་གང་ཡིན། །དབུས་ནས་ཁྲུ་ཕྱེད་ཀྱིས་བསྐོར་ལ། །དེ་ལ་ །དེ་ལ་ཚ
པདྨ་འདབ་བརྒྱད་བྱ། །ལྟེ་བ་ཕྱེད་དམ་སུམ་ཆ་བསྐོར། །ཕྱི་རུ་སོར་བཞི་ལན་གཉིས་བསྐོར། །ཁ་ཁྱེར་མུ་རན་གཉིས་པོ་འབྱུང༌། །རྒྱས་ལ་དབུས་ནས་ཁྲུ་གང་གི། །ཚད་ཀྱི་གྲུ་བཞིར་གདབ་པ་ཡི། །ཐབ་ཀྱི་རྒྱ་ཚད་ཁྲུ་དོ་
འབྱུང༌། །དེ་ནང་འདབ་བརྒྱད་ལྟེ་བཅས་བསྐོར། །ཕྱི་རུ་སོར་བཞི་རིམ་པ་གཉིས། །གྲུ་བཞིར་གདབ་པས་ཁ་སྒྱེར་དང༌། །མུ་རན་འབྱུང་བས་མཁྱེན་པར་མཛོད། །དབང་ལ་དབུས་ནས་ཁྲུ་ཕྱེད་བསྐོར། །ཐབ་ཀྱི་ནད་ནི་འདབ་

དཀྱིལ་ཐིག་སྐོར་
བརྒྱད་བྱ། །དབུས་ནས་ཤར་དུ་སོར་གསུམ་འཕགས། །ཚངས་དང་ནུབ་ཟླུམ་ཕྲད་མཚམས་ཀྱི། །བར་གྱི་ཚད་དེ་བྱང་ཤར་དང༌། །ཤར་ལྷོའི་ཟུར་ཐིག་ལ་རེག་བསྐོར། །དེ་ཡི་ཕྱི་རུ་སོར་བཞི་པ། །ལན་གཉིས་སྔར་བཞིན་ཟུར་
ཐིག་ལ། །རེག་པར་བསྐོར་བས་ཁ་སྒྱེར་དང་། མུ་རན་འབྱུང་ངོ་ཤར་ཕྱོགས་ཀྱི། །ཟུར་ཐིག་གཉིས་དང་ཟླུམ་སྐོར་ཕྲད། །ཚམས་དེ་ཐད་ཀར་བཅད་པ་ཡིས། །ཟླ་གམ་འབྱུང་ངོ་ཁ་སྒྱེར་དང༌། །མུ་རན་གྲྭ་ལའང་དེ་བཞིན་
བཅད། །དྲག་པོའི་ཐབ་ལ་སོར་དྲུག་དང༌། །སོར་མོ་གཅིག་གི་སུམ་གཉིས་ཀྱིས། །དབུས་ནས་ལན་གཉིས་བསྐོར་བ་ཡི། །ནང་མ་ཐབ་དང་པད་འདབ་བྱ། །གཉིས་པའི་ཕྱི་རུཾ་སོར་དྲུག་གིས། །ལན་གཉིས་སླར་ཡང་བསྐོར་
བར་བྱ། །གཡས་པ་དཀར་བཅས་དབུས་སུ་བཟུང༌། །གཡོན་པ་ཟླུམ་པོ་གཉིས་པ་དང༌། །བྱང་གི་ཚངས་ཐིག་མཚམས་ཀྱི་ནི། །བར་གྱི་ཚད་དེས་རང་ཉིད་ཀྱི། །ཟླུམ་པོ་དེ་ལ་གཡས་པ་ཡི། །རྟགས་བྱ་དེ་བཞིན་གཡས་པ་
དབུས། །གཡོན་པ་ཟླུམ་པོ་གསུམ་པ་དང༌། །བཞི་པའི་བྱང་གི་ཚངས་ཕྲད་ཟུང༌། །ཚད་ཀྱི་རང་རང་ཟླུམ་སྟེངས་སུ། །རྟགས་བྱ་བྱང་ཕྱོགས་འཕྲེད་དུ་བཅད། །ལྷོ་རུ་རང་རང་ཟླུམ་པོ་དང་། །ཚངས་ཐིག་མཚམས་སུ་གྲུ་གསུམ་
རྩེར། །བྱས་པས་དང་པོ་ཐབ་ནང་སྟེ། །སོར་མོ་ཉི་ཤུ་འབྱུང་བ་ཡིན། །ཕྱི་མ་གཉིས་ལ་སོར་གསུམ་གསུམ། །ཁ་སྒྱེར་མུ་རན་འབྱུང་བ་ཡིན། །འདི་ནི་བདག་གི་ལེགས་བཤད་དོ། །སྔར་གྱི་ཞི་བའི་མུ་རན་ལ། །ཕྱྀ་རུ་སོར་
82

2رب
ཉེར་དྲུག་
།བཞི་བ་གཅིག་བསྐོར། །གཞི་དང་ཁ་སྒྱེར་མུ་རན་འབྱུང༌། །འདི་ནི་ལས་རྣམས་ཐམས་ཅད་པའི། །ཐབ་ཡིན་ཀུན་དགའི་མཚན་ཅན་གསུང༌། །འདི་རྣམས་མཚན་མའི་དགོད་ཚུལ་དང༌། །ཚོན་དབྱེ་
ཐོབ་ཐང་གང་ཡིན་རྣམས། །རྗེ་བཙུན་གོང་མའི་གསུང་རབ་དང༌། །སམྦུ་ཊ་དང་གུན་གཉིས་ཀྱི། །སྦྱིན་སྲེག་ཀུན་དགའི་མཚན་ཅན་གྱིས། །མཛད་པ་ཉིད་ལ་གཟིགས་པར་ཞུ། །དྲག་པོའི་ཐབ་ལ་འགའ་ཞིག་གིས། །སོར་དྲུག་
ལན་བཞི་བསྐོར་བྱས་ནས། །གྲུ་གསུམ་བདེ་མོད་ཐབ་ནང་དུ། །སོར་མོ་བཅོ་བརྒྱད་ལས་མི་འབྱུང༌། །དེས་ན་སྔ་མ་བཞིན་ཡིན་ནོ། །འདི་ནི་རེ་ཞིག་ཐབ་གཅིག་པུའི། །བརྗེད་ཐོ་ཙམ་དུ་བྲིས་པའོ། །ཞི་རྒྱས་གཉིས་སྔ་རབས་པ་
དང་འདྲ་ལ་དབང་དང་དྲག་པོ་གཉིས་ཀྱི་བྱ་རྗེས་འཚོལ་བ་དང༌། །རྒྱ་ཚད་སོགས་བཤད་པ་མཐུན་པས་ཤིན་ཏུ་ལེགས་པ་གཅིག་ཡོད་ལགས། །ཞེས་པ་འདིའང་གུང་རུ་ཤེས་རབ་བཟང་པོས་དཔལ་ཨེ་ཝཾ་ཆོས་ལྡན་དུ་བྲིས་པ་འདིས་
བསྟན་པ་དང་སེམས་ཅན་ལ་ཕན་ཐོགས་པར་འགྱུར་ཅིག ༈ །གསང་རྒྱུད་རྒྱ་མཚོའི་དཀྱིལ་འཁོར་ཐིག །གསང་བྱའི་མན་ངག་ལག་ལེན་བཅས། །གསང་འཛིན་ཀུན་དགའི་སྨིན་ལེགས་བཞིན། །གསང་མིན་མངོན་འཆར་མེ་
ལོང་འདི། །འགྲོར་ཕན་སེམས་ཀྱི་ཀུཉྫི་ཀས། །མི་ཟད་ཕྱི་མོད་སྒོ་འཕར་བརྒྱ། །འབྱེད་པོ་ས་སྤྱོད་བསྟན་པའི་མཚན། །གྲགས་སྙན་གླིང་བུ་བསྒྱུར་ལ་མཁས། །དེས་སྤེལ་དགེ་བའི་འཆི་མེད་རྔ། །ཕན་བདེ་སྒྲ་དབྱངས་
83

ལྡིར་བ་དེས། །འགྲོ་ཀུན་མ་རིག་གཉིད་བསླངས་ནས། །བཟོ་གནད་ལྟད་མོ་ཀུན་མཐོང་ཤོག །ཅེས་པའང་བནྡེ་ཚུལ་ཁྲིམས་རིན་ཆེན་གྱིས་སྨྲས་སོ།།
19.
"